Promisiune pe șase ani. Xiaomi schimbă regulile jocului cu două dintre cele mai populare telefoane ale sale
Xiaomi surprinde industria smartphone-urilor cu un angajament rar întâlnit: suport de securitate extins până în 2031 pentru două dintre cele mai recente modele POCO. Este vorba despre F7 Pro și F7 Ultra, telefoane care intră astfel într-un club extrem de restrâns al dispozitivelor Android cu actualizări garantate pe o perioadă de șase ani.